**Ջանկառլո Դե Սիստի** (մարտի 13, 1943(1943-03-13), Հռոմ, Իտալիա), իտալացի ֆուտբոլիստ և ֆուտբոլային մարզիչ։ Հանդես է եկել կիսապաշտպանի դիրքում։

Որպես ֆուտբոլիստ առաջին հերթին հայտնի է «Ֆիորենտինա» և «Ռոմա» ակումբներում, ինչպես նաև Իտալիայի ազգային հավաքականում իր ելույթներով։

Իտալիայի չեմպիոն, Իտալիայի կրկնակի գավաթակիր, տոնավաճառների գավաթակիր, հավաքականի կազմում՝ Եվրոպայի չեմպիոն։

Խաղային կարիերա
---------------

### Ակումբային կարիերա

«Ռոմա» ակումբի ֆուտբոլային դպրոցի սան է։ Մեծահասակների ֆուտբոլային կարիերան սկսել է 1960 թվականին նույն ակումբի հիմնական թիմում, որտեղ անցկացրել է հինգ մրցաշրջան՝ մասնակցելով առաջնության 87 խաղի։ Այդ ընթացքում նվաճել Է Իտալիայի գավաթը, դարձել տոնավաճառների գավաթակիր։

Այս թիմում իր խաղով նա գրավել է «Ֆիորենտինա» ակումբի մարզչական շտաբի ներկայացուցիչների ուշադրությունը, որի կազմին միացել է 1965 թվականին։ Խաղացել է «մանուշակների» կազմում իր խաղային կարիերայի հաջորդ ինը մրցաշրջաններում։ «Ֆիորենտինայի» կազմում անցկացրած ժամանակի մեծ մասը եղել է թիմի հիմնական խաղացողը։ Այդ ընթացքում իր գավաթների ցանկին ավելացրել է Իտալիաայի չեմպիոնի տիտղոսը, կրկին դարձել Իտալիայի գավաթակիր։

1974 թվականին վերադարձել է «Ռոմա», որի կազմում խաղացել է 5 մրցաշրջան։ «Ռոմայի» կազմում հանդես գալով՝ հիմնականում խաղադաշտ է դուրս եկել նաև թիմի հիմնական կազմում։ Ֆուտբոլիստի պրոֆեսիոնալ կարիերան ավարտել է 1979 թվականին «Ռոմայում» հանդես գալով։

### Ելույթներ ազգային հավաքականներում

Ընդգրկվել է Իտալիայի երիտասարդական հավաքականի կազմում։ Երիտասարդական մակարդակում մասնակցել է 3 պաշտոնական հանդիպման, դարձել 1 գոլի հեղինակ։ Հետագայում պաշտպանեց Իտալիայի երկրորդ հավաքականի գույները։ Այս թիմի կազմում ևս անցկացրել է 3 հանդիպում։

1967 թվականին Իտալիայի հավաքականի կազմում նորամուտը նշել է պաշտոնական խաղերում։ Ազգային հավաքականում իր կարիերայի ընթացքում, որը տևել է 6 տարի, երկրի գլխավոր թիմի համազգեստով անցկացրել է 29 հանդիպում՝ դառնալով 4 գոլի հեղինակ։ Հավաքականի կազմում մասնակցել է 1968 թվականի Եվրոպայի տնային առաջնությանը, որտեղ իտալացիները նվաճել են մայրցամաքային Չեմպիոնների տիտղոսը, և 1970 թվականին Մեքսիկայում կայացած աշխարհի առաջնությանը, որտեղ թիմի հետ նվաճել է արծաթ։

Խաղաոճ
------

Դե Սիստին տեխնիկական կիսապաշտպան է, որը բնութագրվում էր խաղի պարզությամբ, նախընտրելով կարճ անցումներ և ճշգրիտ փոխանցումներ։ Կառլո Կիեզան նրան անվանել է «կիսապաշտպանության տնօրեն»։ Նա հազվադեպ էր կորցնում հանգստությունն ու սառնասրտությունը, դաշտի գերազանց տեսլականի և բնածին ինտուիցիայի հետ մեկտեղ, նա նաև տիրապետում էր հեռահար փոխանցումների հմտությանը։ Այսպիսով, նա միշտ կարողացել է ընտրել թիմի համար օպտիմալ լուծում և շատ քիչ սխալներ է թույլ տվել։

Մարզչի կարիերա
--------------

Մարզչական կարիերան սկսել է ֆուտբոլիստի կարիերան ավարտելուց անմիջապես հետո՝ 1981 թվականին, գլխավորելով «Ֆիորենտինա» ակումբի մարզչական շտաբը։

Հետագայում գլխավորել է «Ուդինեզեի» թիմը, 1991 թվականին պատրաստել է իտալական բանակի հավաքականը։

Դե Սիստիի մարզչական աշխատանքի վերջին վայրը եղել է «Ասկոլի» ակումբը, որը նա գլխավորել է որպես գլխավոր մարզիչ մինչև 1992 թվականը։

Կարիերայի ավարտից հետո
----------------------

1984 թվականին խաղացել է «ֆուտբոլային մարզիչ» ֆիլմում» (իտալ.՝ L'allenatore nel pallone) դերը ինքն իր։ Նա հաճախ հրավիրվում է որպես հեռուստատեսության և ռադիոյի սպորտային մեկնաբան, ինչպես նաև 1988 թվականից լրագրողների շքանշանի անդամ է։ 2009 թվականից հանդիսանուամ է Իտալիայի ֆուտբոլի ֆեդերացիայի ներկայացուցիչ, այդ թվում՝ երիտասարդության հարցերով դեսպան։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «DE SISTI» (իտալերեն). Enciclopedia Giallorossa. Արխիվացված է օրիգինալից 2015 թ․ սեպտեմբերի 24-ին. Վերցված է 2015 թ․ նոյեմբերի 12-ին.
3. 1 2 3 4 5  «De Sisti, Giancarlo» (իտալերեն). Treccani: Enciclopedia dello Sport (2002). Վերցված է 2016 թ․ դեկտեմբերի 21-ին.
4. ↑  «Giancarlo De Sisti - International Appearances». *RSSSF*. 2003 թ․ մայիսի 14. Վերցված է 2015 թ․ նոյեմբերի 12-ին.
5. 1 2 3  Giancarlo De Sisti. — Calcio 2000, 2003. — С. 134—135.
6. ↑  ViolaclubAncona.it (ed.). «GIANCARLO DE SISTI». Արխիվացված է օրիգինալից 2012 թ․ օգոստոսի 14-ին. Վերցված է 2010 թ․ նոյեմբերի 25-ին.
7. ↑  cinquantamila.corriere.it, ed. (2008 թ․ հոկտեմբերի 5). «Giancarlo De Sisti». Արխիվացված օրիգինալից 2017 թ․ սեպտեմբերի 3-ին. Վերցված է 2013 թ․ փետրվարի 7-ին.
8. 1 2  EnciclopediaGiallorossa.com (ed.). «LA CESSIONE DI DE SISTI APRE LA STRADA ALLA ROMETTA». Արխիվացված է օրիգինալից 2015 թ․ սեպտեմբերի 24-ին. Վերցված է 2010 թ․ նոյեմբերի 22-ին.
9. 1 2 3  Mario Gherarducci (2003 թ․ մարտի 13). «De Sisti canta "Grazie Lazio" "Nessuno mi faceva lavorare"» [De Sisti sings "Grazie Lazio": "Nobody ever called me for giving me a job"]. *Corriere della Sera* (իտալերեն). Milan. էջ 47. Արխիվացված է օրիգինալից 2011 թ․ մայիսի 20-ին. Վերցված է 2008 թ․ հոկտեմբերի 19-ին.
10. ↑  NazionaleParlamentari.it (ed.). «Giancarlo De Sisti». Արխիվացված օրիգինալից 2013 թ․ նոյեմբերի 13-ին. Վերցված է 2010 թ․ նոյեմբերի 20-ին.

Արտաքին հղումներ
----------------

* Статистика выступлений за сборную на сайте Федерации футбола Италии.(իտալ.)
* Данные про игрока в «Энциклопедии футбола».(իտալ.)